ai4bharat/Pralekha huggingface dataset:
રેલવે મંત્રાલય
હવે Whatsapp દ્વારા ઓનલાઈન ફૂડ ઓર્ડર કરો: ભારતીય રેલવેએ નવી સેવા શરૂ કરી
ભારતીય રેલવેના PSU, IRCTC એ રેલવે મુસાફરો માટે ઈ-કેટરિંગ સેવાઓ દ્વારા ભોજનનો ઓર્ડર આપવા માટે WhatsApp સેવા શરૂ કરી છે.
ગ્રાહક માટે ઇન્ટરેક્ટિવ ટુ વે કમ્યુનિકેશન પ્લેટફોર્મ બનવા માટે WhatsApp નંબર +91-8750001323 રજૂ કરાયો છે.
AI પાવર ચેટબોટ મુસાફરો માટે ઈ-કેટરિંગ સેવાઓના તમામ પ્રશ્નોને હેન્ડલ કરવા અને તેમના માટે ભોજન બુક કરવા માટે, પસંદ કરેલ ટ્રેનો અને મુસાફરો પર અમલમાં મૂકાયેલ ઈ-કેટરિંગ સેવાઓ માટે WhatsApp સેવા રજૂ કરાઈ છે.
ગ્રાહક પ્રતિસાદ અને સૂચનોના આધારે, કંપની અન્ય ટ્રેનોમાં પણ તેનો અમલ કરાશે.
ભારતીય રેલવેના PSU, ઇન્ડિયન રેલવે કેટરિંગ એન્ડ ટુરિઝમ કોર્પોરેશન લિ.  એ ખાસ વિકસિત વેબસાઇટ www.catering.irctc.co.in તેમજ તેની ઇ-કેટરિંગ એપ્લિકેશન ફૂડ ઓન ટ્રેક દ્વારા ઇ-કેટરિંગ સેવાઓ શરૂ કરી છે.
તેની ઈ-કેટરિંગ સેવાઓને વધુ ગ્રાહક-કેન્દ્રીત બનાવવાની દિશામાં એક પગલું આગળ, ભારતીય રેલવેએ તાજેતરમાં રેલવે મુસાફરો માટે ઈ-કેટરિંગ સેવાઓ દ્વારા ખોરાકનો ઓર્ડર આપવા માટે WhatsApp સેવા શરૂ કરી છે. આ હેતુ માટે બિઝનેસ વોટ્સએપ નંબર +91-8750001323 શરૂ કરવામાં આવ્યો છે.
શરૂઆતમાં, વોટ્સએપ કોમ્યુનિકેશન દ્વારા ઈ-કેટરિંગ સેવાઓના બે તબક્કાના અમલીકરણનું આયોજન કરવામાં આવ્યું હતું. પ્રથમ તબક્કામાં, બિઝનેસ વોટ્સએપ નંબર www.ecatering.irctc.co.in લિંક પર ક્લિક કરીને ઈ-કેટરિંગ સેવાઓ પસંદ કરવા માટે ઈ-ટિકિટ બુક કરાવનાર ગ્રાહકને સંદેશ મોકલશે.
આ વિકલ્પ સાથે, ગ્રાહકો એપ ડાઉનલોડ કરવાની જરૂર વગર સીધા જ IRCTCની ઈ-કેટરિંગ વેબસાઈટ દ્વારા સ્ટેશનો પર ઉપલબ્ધ તેમની પસંદગીની રેસ્ટોરાંમાંથી તેમની પસંદગીનું ભોજન બુક કરી શકશે.
સેવાઓના આગળના તબક્કામાં, WhatsApp નંબર ગ્રાહક માટે એક ઇન્ટરેક્ટિવ ટુ વે કોમ્યુનિકેશન પ્લેટફોર્મ બનવા માટે સક્ષમ કરવામાં આવશે જેમાં AI પાવર ચેટબોટ મુસાફરો માટે ઈ-કેટરિંગ સેવાઓની તમામ ક્વેરીનું સંચાલન કરશે અને તેમના માટે ભોજનનું બુકિંગ પણ કરશે.
શરૂ કરવા માટે, પસંદ કરેલી ટ્રેનો અને મુસાફરો પર ઈ-કેટરિંગ સેવાઓ માટે WhatsApp કમ્યુનિકેશન લાગુ કરવામાં આવ્યું છે અને ગ્રાહકોના પ્રતિસાદ અને સૂચનોના આધારે, રેલવે અન્ય ટ્રેનોમાં પણ તેને શરૂ કરાશે.
આજે, IRCTCની વેબસાઈટ તેમજ એપ દ્વારા સક્ષમ ઈ-કેટરિંગ સેવાઓ દ્વારા ગ્રાહકોને એક દિવસમાં અંદાજે 50000 ભોજન પીરસવામાં આવે છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 266
પ્રધાનમંત્રીનું કાર્યાલય
પ્રધાનમંત્રીએ શૂટર મનીષ નરવાલને પેરાલિમ્પિક્સ ગેમ્સમાં સુવર્ણ ચંદ્રક જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ શૂટર મનીષ નરવાલને ટોક્યોમાં પેરાલિમ્પિક્સ ગેમ્સમાં સુવર્ણ ચંદ્રક જીતવા બદલ અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"ટોક્યો #Paralympics થી ગૌરવ યાથવત છે. યુવાન અને અદભૂત પ્રતિભાશાળી મનીષ નરવાલની મહાન સિદ્ધિ. તેમનું સુવર્ણ ચંદ્રક જીતવું એ ભારતીય રમતો માટે ખાસ ક્ષણ છે. તેમને અભિનંદન. ભવિષ્ય માટે શુભકામનાઓ. #Praise4Para."
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 154.77 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 17.88 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,54,77,87,725
|
|
બાકી ઉપલબ્ધ
|
|
17,88,98,351
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 154.77 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 18.88 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 150
પ્રધાનમંત્રીનું કાર્યાલય
પ્રધાનમંત્રીએ મા ચંદ્રઘંટાને પ્રણામ કર્યા
પ્રધાનમંત્રીએ મા ચંદ્રઘંટાને પ્રાર્થના કરી કે તમામ ભક્તોને તમામ નકારાત્મક શક્તિઓ પર વિજય મેળવવા માટે શક્તિ આપે.
પ્રધાનમંત્રીએ ટ્વિટ કર્યું:
"મા ચંદ્રઘંટાના ચરણોમાં પ્રણામ. દેવી ચંદ્રઘંટા તેમના તમામ ભક્તોને નકારાત્મક શક્તિઓ પર વિજય મેળવવા આશીર્વાદ આપે. આ પ્રસંગે તેમની સાથે જોડાયેલી સ્તુતિ ..."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાગરિક ઉડ્ડયન મંત્રાલય
કોવિડ-19 સામે ભારતની લડતને મદદરૂપ થવા 'લાઈફલાઈન ઉડાન' હેઠળ 415 ફ્લાઈટ્સ કાર્યરત
એર ઈન્ડિયા, એલાયન્સ એર, આઈએએફ તેમજ પ્રાયવેટ કેરિયર્સ દ્વારા 'લાઈફલાઈન ઉડાન' હેઠળ 415 ફ્લાઈટ્સ કાર્યરત થઈ છે. જેમાં 241 ફ્લાઈટ્સ એર ઈન્ડિયા અને એલાયન્સ એર દ્વારા સંચાલિત છે. અત્યાર સુધીમાં આશરે 779.86 ટન સામાનનું પરિવહન કરાયું છે. 'લાઈફલાઈન ઉડાન'ની ફ્લાઈટ્સ દ્વારા આજ સુધીમાં 4,07,139 કિલોમીટર જેટલું હવાઈ અંતર કાપવામાં આવ્યું છે. કોવિડ-19 સામે ભારતની લડતને મદદરૂપ થવા લાઈફલાઈન ઉડાનની ફ્લાઈટ્સ નાગરિક ઉડ્ડયન મંત્રાલય દ્વારા દેશની અંદર આવશ્યક તબીબી સામાન દેશના અંતરિયાળ વિસ્તારો સુધી પહોંચાડવા પરિવહન કરે છે.
પવન હંસે 29મી એપ્રિલ, 2020ના રોજ સુધીમાં 7,257 કિલોમીટરનું અંતર કાપીને 2.0 ટન માલસામાનનું પરિવહન કર્યું છે. ઉત્તર પૂર્વનાં રાજ્યો, ટાપુ પ્રદેશો તેમજ પર્વતીય રાજ્યો ઉપર વિશેષ ધ્યાન આપવામાં આવી રહ્યું છે. પવન હંસ લિમિટેડ સહિતની હેલિકોપ્ટર સેવાઓ જમ્મુ અને કાશ્મીર, લદાખ, ટાપુ પ્રદેશો તેમજ ઉત્તર પૂર્વરનાં રાજ્યોમાં મહત્ત્વનાં તબીબી સામાન તેમજ દર્દીઓની હેરફેર માટે કાર્યરત છે. એર ઈન્ડિયા અને આઈએએફએ મુખ્યત્વે જમ્મુ અને કાશ્મીર, લદાખ, ઉત્તર-પૂર્વનાં રાજ્યો તેમજ ટાપુ પ્રદેશો માટે જોડાણ કર્યું છે.
ઘરઆંગણે સામાનની હેરફેર કરનારી કંપનીઓ સ્પાઈસજેટ, બ્લુ ડાર્ટ, ઈન્ડિગો અને વિસ્તારા વ્યાપારી ધોરણે માલસામાનની હેરફેર માટે કાર્ગો ફ્લાઈટ્સનું સંચાલન કરે છે. સ્પાઈસજેટે 683 કાર્ગો ફ્લાઈટ્સ દ્વારા 11,84,107 કિલોમીટર અંતર કાપીને 4,940 ટન સામાન પહોંચાડ્યો છે. તેમાંથી 245 ફ્લાઈટ્સ આંતરરાષ્ટ્રીય કાર્ગો ફ્લાઈટ્સ હતી. બ્લુ ડાર્ટે 233 કાર્ગો ફ્લાઈટ્સ દ્વારા 2,53,631 કિલોમીટર અંતર કાપીને 3,932 ટન સામાનની હેરફેર કરી છે. તેમાંથી 12 આંતરરાષ્ટ્રીય કાર્ગો ફ્લાઈટ્સ હતી. ઈન્ડિગોએ 64 કાર્ગો ફ્લાઈટ્સ દ્વારા 1,01,989 કિલોમીટર અંતર કાપીને આશરે 269 ટન સામાન પહોંચાડ્યો છે અને તેમાં 18 આંતરરાષ્ટ્રીય ફ્લાઈટ્સ હતી. તેમાં સરરકાર માટે તબીબી પુરવઠો વિના મૂલ્યે પહોંચાડવામાં આવ્યો હતો. વિસ્તારાએ 17 કાર્ગો ફ્લાઈટ્સ દ્વારા 24,141 કિલોમીટર અંતર કાપ્યું છે અને 123 ટન માલસામાન પહોંચાડ્યો છે.
આંતરરાષ્ટ્રીય ક્ષેત્રે ફાર્માસ્યુટિકલ્સ, તબીબી ઉપકરણ અને કોવિડ-19ની રાહત સામગ્રીના પરિવહન માટે પૂર્વ એશિયા સાથે કાર્ગો એર-બ્રિજ સ્થાપવામાં આવ્યો હતો. એર ઈન્ડિયા દ્વારા 729 ટન જેટલો તબીબી સામાન લાવવામાં આવ્યો હતો.
આ ઉપરાંત, બ્લુ ડાર્ટે ગુઆંગ્ઝોઉ અને શાંઘાઈથી 29મી એપ્રિલ, 2020 સુધીમાં 153 ટન તબીબી પુરવઠો ઉપાડ્યો હતો અને હોંગકોંગ અને સિંગાપોરથી 25મી એપ્રિલ, 2020 સુધીમાં 13 ટન તબીબી પુરવઠો ઉપાડ્યો હતો.
GP/DS
(Visitor Counter : 139
સંરક્ષણ મંત્રાલય
જમીનથી હવામાં પ્રહાર કરનારી મધ્યમ અંતરની મિસાઈલ પ્રણાલીના સૈન્ય સંસ્કરણનું વિકાસ પરીક્ષણ સંપન્ન
ઓડિશા તટ પર બે વધુ ઉડ્ડયન પરીક્ષણો સાથે પ્રભાવશીલતા સાબિત કરી
સંરક્ષણ મંત્રી શ્રી રાજનાથ સિંહે સફળ ઉડ્ડયન પરીક્ષણો માટે ડીઆરડીઓ, ભારતીય સેના અને ઉદ્યોગની પ્રશંસા કરી
સેનાની જમીનથી હવામાં પ્રહાર કરનારી મધ્યમ અંતરની મિસાઈલ એ ફરી એકવાર પોતાની પ્રભાવશીલતા સાબિત કરી દીધી છે, કેમકે બે મિસાઈલોએ ઉડ્ડયન પરીક્ષણો દરમિયાન, 30 માર્ચ, 2022ના રોજ ઓડિશાના ચાંદીપુર તટ પર એકીકૃત પરીક્ષણ રેન્જ પર ઉચ્ચ ગતિવાળા હવાઈ લક્ષ્યો પર ડાયરેક્ટ હિટ કર્યુ. હથિયાર પ્રણાલીની સચોટતા અને વિશ્વસનીયતાને સ્થાપિત કરતા સમુદ્રના કિનારે અને ઉચ્ચ ઊંચાઈની કાર્યક્ષમતાને સામેલ કરીને રણનીતિ અંતર્ગત તેમને લક્ષ્યો પર છોડવામાં આવી હતી. આ પરીક્ષણો દરમિયાન મિસાઈલ, હથિયાર પ્રણાલી રડાર અને કમાન્ડ પોસ્ટ સહિત હથિયાર પ્રણાલી તમામ ભાગોના પ્રદર્શનને માન્ય કરવામાં આવ્યું. ઉડ્ડયન પરીક્ષણ સંરક્ષણ સંશોધ અને વિકાસ સંગઠન  અને ભારતીય સેનાના વરિષ્ઠ અધિકારીઓની ઉપસ્થિતિમાં કરવામાં આવ્યા. વિવિધ શ્રેણીઓ અને પરિદ્રશ્યો માટે ઉડ્ડયન પરીક્ષણોના સમાપન સાથે, સિસ્ટમે પોતાના વિકાસ પરીક્ષણો પૂરા કરી લીધા છે.
સંરક્ષણ મંત્રી શ્રી રાજનાથ સિંહે એમઆરએસએએમ-સેનાના સફળ પ્રક્ષેપણ માટે ડીઆરડીઓ, ભારતીય સેના અને ઉદ્યોગની પ્રશંસા કરી અને કહ્યું કે સફળ પ્રક્ષેપણોએ ફરી એકવાર પ્રણાલીની વિશ્વસનીયતા સાબિત કરી દીધી છે. સંરક્ષણ સંશોધન અને વિકાસ વિભાગના સચિવ અને ડીઆરડીઓના અધ્યક્ષ ડો. સતીશ રેડ્ડીએ હથિયાર પ્રણાલીના સફળ પરીક્ષણ ફાયરિંગથી જોડાયેલી ટીમોને અભિનંદન આપ્યા.
27 માર્ચ, 2022ના રોજ લાઈવ ફાયરિંગ ટ્રાયલના હિસ્સા તરીકે મિસાઈલ પ્રણાલીનું બે વખત સફળતાપૂર્વક પરીક્ષણ કરવામાં આવ્યું હતું, જે વિવિધ રેન્જ માટે ઉચ્ચ ગતિવાળા હવાઈ લક્ષ્યોની વિરુદ્ધ હતું.
https://pib.gov.in/PressReleasePage.aspx?PRID=1810264
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 163
મંત્રીમંડળ
કેન્દ્રીય મંત્રીમંડળે નિર્દિષ્ટ લોન ખાતાઓમાં ઉધાર લેનારાઓને છ મહિના માટે ચક્રવૃદ્ધિ વ્યાજ અને સાદા વ્યાજ વચ્ચેના તફાવતની અનુગ્રહ રાશી ચુકવણી માટેની યોજનાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે રૂ. 973.74 કરોડની અનુગ્રહ રાશીની ચૂકવણીને મંજૂરી આપી દીધી છે, જે ચોક્કસ લોન ખાતાઓમાં  ધિરાણકર્તાઓને છ મહિના માટે ચક્રવૃદ્ધિ વ્યાજ અને સાદા વ્યાજ વચ્ચેના તફાવતની અનુગ્રહ ચુકવણીની યોજના અંતર્ગત ધિરાણ સંસ્થાઓ  દ્વારા સબમિટ કરવામાં આવેલા બાકીના દાવાઓ સાથે સંબંધિત છે.
લાભ:
આ યોજના પીડિત/નબળી કેટેગરીના ઋણ લેનારાઓને છ મહિનાના મોરેટોરિયમ સમયગાળા દરમિયાન ચક્રવૃદ્ધિ વ્યાજ અને સાદા વ્યાજ વચ્ચેના તફાવતની અનુગ્રહ ચુકવણી આપીને, નાના ઋણ લેનારાઓને રોગચાળાને કારણે ઉદ્ભવતી કટોકટીનો સામનો કરવામાં અને તેમના પગ પર ઉભા થવામાં સમાનરૂપથી મદદ કરશે, પછી ભલે ઉધાર લેનારાએ મોરેટોરિયમનો લાભ લીધો હોય કે ન લીધો હોય તેને ધ્યાનમાં લેવામાં આવશે નહિં
કેબિનેટની મંજૂરી સાથે યોજનાના સંચાલન માટે, માર્ગદર્શિકા પહેલાથી જ જારી કરવામાં આવી છે. ઉપરોક્ત ઓપરેશનલ માર્ગદર્શિકા અનુસાર, ઉપરોક્ત રૂ.973.74 કરોડની રકમનું વિતરણ કરવામાં આવશે.
|
|
ક્રમ
|
|
SBI દ્વારા દાવો સબમિટ કરવાની તારીખ
|
|
ધિરાણ સંસ્થાઓની સંખ્યા
|
|
લાભાર્થીઓની સંખ્યા
|
|
દાવાની રકમ પ્રાપ્ત થઈ
|
|
ચૂકવેલ રકમ
|
|
બાકી રકમ
|
|
1
|
|
23.3.2021
|
|
1,019
|
|
1406,63,979
|
|
4,626.93
|
|
4,626.93
|
|
-
|
|
2
|
|
23.7.2021 & 22.9.2021
|
|
492
|
|
499,02,138
|
|
1,316.49
|
|
873.07
|
|
443.42
|
|
3
|
|
30.11.2021
|
|
379
|
|
400,00,000
|
|
216.32
|
|
0
|
|
216.32
|
|
4
|
|
SBI દ્વારા ફરીથી સબમિટ કરવામાં આવ્યું
|
|
101
|
|
83,63,963
|
|
314.00
|
|
-
|
|
314.00
|
|
કુલ
|
|
|
|
1,612
|
|
2389,30,080
|
|
6,473.74
|
|
5,500.00
|
|
973.74
પૃષ્ઠભૂમિ:
"કોવિડ-19 મહામારીના સંદર્ભમાં કેબિનેટ દ્વારા મંજૂર કરાયેલ, “નિર્દિષ્ટ લોન ખાતાઓમાં  ઉધાર લેનારાઓને છ મહિના માટે ચક્રવૃદ્ધિ વ્યાજ અને સાદા વ્યાજ વચ્ચેના તફાવતની એક્સ-ગ્રેશિયા ચુકવણી માટેની યોજના" ઓક્ટોબર, 2020 જેના માટે રૂ. 5,500 કરોડનો ખર્ચ નિર્ધારિત કરવામાં આવ્યો હતો. ઋણ લેનારાઓની નીચેની શ્રેણીઓ આ યોજના હેઠળ એક્સ-ગ્રેશિયા ચુકવણી માટે પાત્ર હતી:
 રૂ. 2 કરોડ સુધીની MSME લોન.
 રૂ. 2 કરોડ સુધીની શૈક્ષણિક લોન.
 રૂ. 2 કરોડ સુધીની હાઉસિંગ લોન.
 કન્ઝ્યુમર ડ્યુરેબલ લોન રૂ. 2 કરોડ સુધી.
 ક્રેડિટ કાર્ડના લેણાં રૂ. 2 કરોડ સુધી.
 રૂ. 2 કરોડ સુધીની ઓટો લોન.
 વ્યાવસાયિકોને રૂ. 2 કરોડ સુધીની વ્યક્તિગત લોન.
 રૂ. 2 કરોડ સુધીના વપરાશ માટે લોન.
નાણાકીય વર્ષ 2020-2021માં આ યોજના માટે 5,500 કરોડ રૂપિયાની બજેટ ફાળવણી કરવામાં આવી હતી. કેબિનેટ દ્વારા મંજૂર કરાયેલી રૂ. 5,500 કરોડની સંપૂર્ણ રકમ, ધિરાણ સંસ્થાઓને પરિણામે વળતર માટે, યોજના હેઠળ નોડલ એજન્સી SBIને ચૂકવવામાં આવી હતી.
ઉપરોક્ત કેટેગરીની લોન માટે SBI અને અનુસૂચિત વ્યાપારી બેંકોના હિસ્સાનો અંદાજ લગાવીને રૂ. 5,500 કરોડની અંદાજિત રકમનું કામ કરવામાં આવ્યું હતું. કેન્દ્રીય મંત્રીમંડળને એ હકીકતથી પણ માહિતગાર કરવામાં આવ્યું હતું કે ધિરાણ આપતી સંસ્થાઓ તેમના પ્રી-ઓડિટ એકાઉન્ટ મુજબના દાવા સબમિટ કર્યા પછી જ વાસ્તવિક રકમ નક્કી કરી શકાશે.
હવે, SBIએ માહિતી આપી છે કે તેને ધિરાણ આપતી સંસ્થાઓ પાસેથી લગભગ રૂ. 6,473.74 કરોડના એકીકૃત દાવા મળ્યા છે. એસબીઆઈને રૂ. 5,500 કરોડ પહેલેથી જ આપવામાં આવ્યા હોવાથી, હવે બાકીની રૂ. 973.74 કરોડની રકમ માટે કેન્દ્રીય મંત્રીમંડળની મંજૂરી મેળવવામાં આવી રહી છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી કુમારઘાટ ખાતે ઉલ્ટા રથયાત્રા દરમિયાન થયેલી દુર્ઘટનાથી વ્યથિત
પીડિતો માટે PMNRF તરફથી એક્સ-ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ ત્રિપુરાના કુમારઘાટ ખાતે ઉલ્ટા રથયાત્રા દરમિયાન દુર્ઘટનામાં થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ પીડિતો માટે પ્રધાનમંત્રી રાષ્ટ્રીય રાહત ભંડોળ માંથી એક્સ-ગ્રેશિયાની જાહેરાત કરી છે.
PMO ટ્વીટ્સના થ્રેડમાં, પ્રધાનમંત્રી શ્રીએ કહ્યું;
“કુમારઘાટ ખાતે ઉલ્ટા રથયાત્રા દરમિયાન થયેલી દુર્ઘટના દુઃખદ છે. આ દુર્ઘટનામાં જેમણે પોતાના પ્રિયજનોને ગુમાવ્યા છે તેમના પ્રત્યે સંવેદના. ઘાયલો જલ્દી સાજા થાય. સ્થાનિક વહીવટીતંત્ર અસરગ્રસ્તોને તમામ શક્ય સહાય પૂરી પાડી રહ્યું છે: PM @narendramodi”
“ત્રિપુરાની દુર્ઘટનામાં PMNRF તરફથી રૂ. 2 લાખ એક્સ-ગ્રેશિયા દરેક મૃતકના નજીકના સંબંધીઓને આપવામાં આવશે અને ઘાયલોને રૂ. 50,000 આપવામાં આવશે: PM @narendramodi”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ ઝૂંબેશ અંતર્ગત અત્યાર સુધી 103.53 કરોડ વેક્સિનેશનના ડોઝ અપાયા
- છેલ્લા 24 કલાકમાં ભારતમાં 13,451 નવા કેસ નોંધાયા
- સક્રિય કેસ કુલ કેસનાં 1% કરતા ઓછા છે, હાલમાં 0.48% છે, માર્ચ 2020 પછી સૌથી ઓછા
- ભારતમાં સક્રિય કેસનું ભારણ 1,62,661 થયું, 242 દિવસમાં સૌથી ઓછા
- સાજા થવાનો દર હાલમાં 98.19% નોંધાયો, માર્ચ 2020 પછી સૌથી વધુ
- છેલ્લા 24 કલાકમાં 14,021 દર્દીઓ સાજા થયા, કુલ વધીને 3,35,97,339 દર્દીઓ સાજા થયા
- સાપ્તાહિક પોઝિટિવીટી દર છેલ્લા 33 દિવસથી 2% કરતા ઓછો થઈ ગયો છે, હાલમાં 1.22% છે
- દૈનિક પોઝિટિવીટી દર 1.03% પહોંચ્યો, છેલ્લા 23 દિવસથી 2% કરતા ઓછો
- કુલ 60.32 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1766807
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
વિગત: https://pib.gov.in/PressReleasePage.aspx?PRID=1766795
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 118
પ્રધાનમંત્રીનું કાર્યાલય
પ્રધાનમંત્રીએ જાણીતા આર્કિટેક્ટ ડૉ. BV દોશીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા આર્કિટેક્ટ ડૉ. બી.વી.દોશીના નિધન પર ઘેરા શોકની લાગણી વ્યક્ત કરી છે.
એક ટ્વીટમાં, પ્રધાનમંત્રીએ કહ્યું;
"ડૉ. બી.વી. દોશી જી એક તેજસ્વી આર્કિટેક્ટ અને એક નોંધપાત્ર સંસ્થાના નિર્માતા હતા. આવનારી પેઢીઓ સમગ્ર ભારતમાં તેમના સમૃદ્ધ કાર્યની પ્રશંસા કરીને તેમની મહાનતાની ઝલક મેળવશે. તેમનું નિધન દુઃખદ છે. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
યુવા બાબતો અને રમત મંત્રાલય
ખેલ મંત્રાલય મેઘાલય અને અન્ય 5 રાજ્યોમાં ખેલો ઇન્ડિયા સ્ટેટ સેન્ટર્સ ઓફ એક્સલન્સ  સ્થાપિત કરશે
દેશમાં રમતગમત ક્ષેત્રની ઇકોસિસ્ટમ ઊભી કરવાની દિશામાં 6 નવા ખેલો ઇન્ડિયા સ્ટેટ સેન્ટર્સ ઓફ એક્સલન્સ વધુ એક સોપાન છેઃ શ્રી કિરેન રિજિજુ
ખેલ મંત્રાલય મેઘાલય અને અન્ય પાંચ રાજ્યોમાં મંત્રાલયની મુખ્ય ખેલો ઇન્ડિયા યોજના અંતર્ગત ખેલો ઇન્ડિયા સ્ટેટ સેન્ટર ઓફ એક્સલન્સ  સ્થાપિત કરશે. મેઘાલય ઉપરાંત અન્ય પાંચ રાજ્યોમાં દાદરા અને નગર હવેલી તથા દમણ અને દીવ, મહારાષ્ટ્ર, મધ્યપ્રદેશ, આસામ અને સિક્કિમની પસંદગી થઈ છે, જ્યાં બીજા તબક્કામાં આ સેન્ટર સ્થાપિત થશે.
આ KISCEs સ્થાપિત કરવાના નિર્ણય વિશે કેન્દ્રીય યુવા બાબત અને રમત મંત્રી શ્રી કિરેન રિજિજુએ કહ્યું હતું કે, “આ 6 નવા ખેલો ઇન્ડિયા સ્ટેટ સેન્ટર ઓફ એક્સલન્સ દેશમાં રમતગમત ક્ષેત્રમાં મજબૂત ઇકોસિસ્ટમ ઊભી કરવાની દિશામાં વધુ એક સોપાન છે. આનાથી આગામી વર્ષોમાં ઓલિમ્પિક્સમાં ભારતીય ખેલાડીઓનું પ્રદર્શન ઉત્કૃષ્ટ બનાવવામાં મદદ મળશે. અમે ખાતરી આપીએ છીએ કે, અમે વધુને વધુ અદ્યતન કેન્દ્રો ઊભા કરીશું, જે સુનિશ્ચિત કરશે કે રમતવીરો ચોક્કસ રમતમાં અસરકારક રમતનું પ્રદર્શન કરે. આ માટે તેમને આ કેન્દ્રોમાં ઉચ્ચ સ્તરીય તાલીમ મળી શકશે અને આ તાલીમ કેન્દ્રો દેશમાં શ્રેષ્ઠ સુવિધાઓ પ્રદાન કરશે.”
ચાલુ વર્ષની શરૂઆતમાં મંત્રાલયે પ્રથમ તબક્કામાં કર્ણાટક, ઓડિશા, કેરળ, તેલંગાણા તથા અરુણાચલ પ્રદેશ, મણિપુર, મિઝોરમ અને નાગાલેન્ડના પૂર્વોત્તર રાજ્યોમાં આઠ કેન્દ્રોની ઓળખ કરી હતી. આ રાજ્યોના હાલના કેન્દ્રોને ખેલો ઇન્ડિયા સ્ટેટ સેન્ટર ઓફ એક્સલન્સ  તરીકે અપગ્રેડ કરવામાં આવશે.
આ કેન્દ્રોની પસંદગીની તાલીમ સુવિધાઓને આધારે થઈ છે, જ્યાં પ્રાથમિકતા ધરાવતી રમતો, માળખાગત સુવિધાઓ અને કેન્દ્ર દ્વારા તૈયાર કરેલા ચેમ્પિયન્સ ઉપલબ્ધ છે. રમતગમતની આ સુવિધાઓની પસંદગી દરેક રાજ્ય અને કેન્દ્રશાસિત પ્રદેશોમાં થઈ હતી, જેમને તેમની પાસે ઉપલબ્ધ શ્રેષ્ઠ રમતગમત માળખાની ઓળખ કરવાનું અથવા કોઈ પણ લાયકાત ધરાવતી સંસ્થાઓની ઓળખ કરવાનું કહેવાયું હતું, જે આંતરરાષ્ટ્રીય સ્તરની રમતગમત સુવિધાઓ વિકસાવી શકશે.
હાલના કેન્દ્રને KISCEમાં અપગ્રેડ કરવા સરકાર કેન્દ્રમાં રમતગમતની શાખામાં પ્રેક્ટિસ કરવા માટે રમતગમત સાથે સંબંધિત વિજ્ઞાન અને ટેકનોલોજીનો ટેકો પૂરો પાડવા ‘વાયાબિલિટી ગેપ ફંડિંગ’ આપશે તથા રમતગમતના ઉપકરણ, નિષ્ણાત કોચ અને અતિ કુશળ મેનેજરોની જરૂરિયાત પૂર્ણ પણ કરશે. આ ટેકો કેન્દ્રદીઠ મહત્તમ 3 ઓલિમ્પિક સ્પોર્ટ્સ માટે આપવામાં આવશે, છતાં કેન્દ્રમાં ચાલતી અન્ય રમતો સાથે સંબંધિત વિજ્ઞાન અને આનુષંગિક ક્ષેત્રોમાં આ ટેકો આપી શકાય છે.
આ છ કેન્દ્રોમાં નીચેના સામેલ છે:
આસામ – સ્ટેટ સ્પોર્ટ્સ એકેડેમી, સરજુસજાઈ સ્પોર્ટ્સ કોમ્પ્લેક્સ, ગુવાહાટી
દાદરા અને નગર હવેલી તથા દમણ અને દીવ – ન્યૂ સ્પોર્ટ્સ કોમ્પ્લેક્સ, સિલ્વાસા
મહારાષ્ટ્ર – શ્રી શિવ છત્રપતિ શિવાજી સ્પોર્ટ્સ કોમ્પ્લેક્સ, બાલેવાડી, પૂણે
મધ્યપ્રદેશ – એમપી એકેડમી, ભોપાલ
મેઘાલય – જેએનએસ કોમ્પ્લેક્સ, શિલોંગ
સિક્કિમ – પાલ્જોર સ્ટેડિયમ, ગંગટોક
SD/GP/BT
(Visitor Counter : 145
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 97.23 કરોડને પાર
સાજા થવાનો દર હાલમાં 98.08%, માર્ચ 2020 પછી સૌથી વધુ
છેલ્લા 24 કલાકમાં 15,981 દૈનિક નવા કેસ નોંધાયા
ભારતમાં સક્રિય કેસનું ભારણ  કુલ કેસનાં 0.59% થયા
સાપ્તાહિક પોઝિટિવિટી દર  113 દિવસથી 3% કરતા ઓછો
છેલ્લા 24 કલાકમાં 8,36,118 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 97.23 કરોડ  ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 96,05,482 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,75,703
|
|
બીજો ડોઝ
|
|
90,68,232
|
|
FLWs
|
|
પ્રથમ ડોઝ
|
|
1,83,61,275
|
|
બીજો ડોઝ
|
|
1,54,90,253
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
39,14,51,891
|
|
બીજો ડોઝ
|
|
10,85,40,506
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
16,73,04,569
|
|
બીજો ડોઝ
|
|
8,53,97,182
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
10,55,20,693
|
|
બીજો ડોઝ
|
|
6,08,66,741
|
|
કુલ
|
|
97,23,77,045
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,33,99,961 દર્દીઓ સાજા થઇ ગયા છે અને છેલ્લા 24 કલાકમાં વધુ 17,861 દર્દીઓ સાજા થયા છે.
આના કારણે એકંદરે સાજા થવાનો દર 98.08% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
છેલ્લા 24 કલાકમાં ભારતમાં દૈનિક 15,981 નવા કેસ નોંધાયા છે. છેલ્લા 8 દિવસથી નવા કેસ 20,000 થી ઓછા નોંધાયા છે.
111 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસનું ભારણ આજે 2,01,632 છે, સક્રિય કેસ કુલ કેસનાં 0.59% થયા. જે 218 દિવસમાં સૌથી ઓછું છે
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 9,23,003 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 59 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 1.44% છે જે છેલ્લા 113 દિવસથી 3%થી ઓછો છે, જ્યારે દૈનિક પોઝિટીવિટી દર આજે 1.73% નોંધાયો છે. દૈનિક પોઝિટીવિટી દર છેલ્લા 47 દિવસથી 3%થી ઓછો છે અને સળંગ 130 દિવસથી આ દર 5%થી નીચે જળવાઇ રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 180
પ્રધાનમંત્રીનું કાર્યાલય
પીએમએ રેલ્વે મંત્રી સાથે વાત કરી અને પશ્ચિમ બંગાળમાં ટ્રેન દુર્ઘટનાને પગલે પરિસ્થિતિનો તાગ મેળવ્યો
પ્રધાનમંત્રી શ્રી નરેન્દ્ર મોદીએ રેલ્વે મંત્રી શ્રી અશ્વિની વૈષ્ણવ સાથે વાત કરી છે અને પશ્ચિમ બંગાળમાં ટ્રેન દુર્ઘટનાને પગલે પરિસ્થિતિની સમીક્ષા કરી છે.
એક ટ્વિટમાં, પ્રધાનમંત્રીએ કહ્યું;
"રેલવે મંત્રી શ્રી @AshwiniVaishnaw સાથે વાત કરી અને પશ્ચિમ બંગાળમાં ટ્રેન દુર્ઘટનાના પગલે પરિસ્થિતિનો તાગ મેળવ્યો. મારા વિચારો શોકગ્રસ્ત પરિવારો સાથે છે. ઘાયલો ઝડપથી સાજા થાય."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
સ્વાસ્થ્ય અને પરિવાર કલ્યાણ મંત્રાલય
ભારતમાં દૈનિક સ્તરે સાજા થવાનો દર સર્વોચ્ચ સ્થાને :છેલ્લા 24 કલાકમાં દૈનિક સ્તરે સૌથી વધુ 73,642 દર્દીઓ સ્વસ્થ થયા
સળંગ 2 દિવસ 70,000થી વધુ દર્દીઓ સાજા થયા
દેશમાં દૈનિક સાજા થયેલા દર્દીઓની સંખ્યા વધુ ઉંચાઈ સર કરી રહી છે. સળંગ બીજા દિવસે ભારતમાં એક જ દિવસમાં 70,000થી વધુ સાજા થયેલા દર્દીઓની વિક્રમજનક સંખ્યા નોંધાઈ છે.
છેલ્લા 24 કલાકમાં 73,642 દર્દીઓ હોમ/સુવિધા આઇસોલેશન અથવા હોસ્પિટલોમાંથી સાજા થતા તેમને રજા આપી દેવામાં આવી છે.
સાજા થયેલા દર્દીઓની કુલ સંખ્યા આજ સુધીમાં લગભગ 32 લાખ  થઈ ગઈ છે.
દૈનિક ધોરણે દર્દીઓની સંખ્યામાં સુધારો થતાં, ભારતનો સાજા થવાનો દર વધીને 77.32% થઈ ગયો છે.
કેન્દ્ર અને રાજ્ય / કેન્દ્રશાસિત પ્રદેશોની સરકારો દ્વારા સતત પ્રયત્નો કરવામાં આવતા પરિણામે નોંધપાત્ર પ્રમાણમાં પરીક્ષણના ઉચ્ચ સ્તર દ્વારા પ્રારંભિક તબક્કે વધુ સંખ્યામાં લોકોની ઓળખ થઈ છે. આનાથી તેમની સમયસર સારવાર સક્ષમ કરવામાં આવી છે, જે બંને હોમ/સુવિધા આઇસોલેશનમાં અને હોસ્પિટલમાં દાખલ કરવા માટે સ્ટાન્ડર્ડ ટ્રીટમેન્ટ પ્રોટોકોલ દ્વારા માર્ગદર્શન આપે છે. કેન્દ્ર, નવી દિલ્હીની એઇમ્સના સહયોગથી દેશભરની સમર્પિત કોવિડ હોસ્પિટલોમાં આઇસીયુ ડૉકટરોની તબીબી વ્યવસ્થાપન કુશળતાના સતત અપગ્રેડેશનની પ્રક્રિયાનું નેતૃત્વ કરે છે. આ પગલાંથી વધુ લોકોના જીવ બચ્યા છે. ભારતનો મૃત્યુદર, વૈશ્વિક સ્તરે સૌથી નીચા મૃત્યુદરમાંનો એક છે, જે હજુ વધુ ઘટી રહ્યો છે. તે આજે 1.72% છે.
આથી એ પણ સુનિશ્ચિત થયું છે કે, અત્યાર સુધીના કુલ પોઝિટિવ કેસના માત્ર 20.96% જ સક્રિય કેસ  છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/BT
(